PATVIRTINTA

Lietuvos Respublikos Vyriausybės

2019m. d. nutarimu Nr.

**PAMEISTRYSTĖS FORMA ORGANIZUOJAMOPROFESINIO MOKYMOTVARKOS APRAŠAS**

**I SKYRIUS  
BENDROSIOS NUOSTATOS**

1.Pameistrystės forma organizuojamo profesinio mokymo tvarkos aprašu(toliau – Aprašas) nustatomireikalavimai pameistrystės forma organizuojamo profesinio mokymoteikėjams, pameistrystės forma organizuojamo profesinio mokymo planavimo, priėmimo mokytis, sutarčių sudarymo, profesinio mokymo (toliau – mokymo) pameistrystės formaorganizavimo tvarka.

2. Apraše vartojamos sąvokos atitinka Lietuvos Respublikos profesinio mokymo įstatyme,Lietuvos Respublikos švietimo įstatyme, Lietuvos Respublikos neformaliojo suaugusiųjų švietimo ir tęstinio mokymosi įstatyme,Lietuvos Respublikos darbo kodekse bei Lietuvos Respublikos užimtumo įstatyme apibrėžtas sąvokas.

**II SKYRIUS  
REIKALAVIMAI PAMEISTRYSTĖS FORMA ORGANIZUOJAMOPROFESINIO MOKYMO TEIKĖJAMS**

3. Pameistrystės forma organizuojamą mokymągali vykdyti:

3.1. mokymo įstaiga, turinti licenciją vykdyti formalųjį profesinį mokymą ir su profesiniu mokymu susijusią veiklą, pameistrystės forma organizuojamą profesinį mokymą vykdanti kartu su įmone, įstaiga, organizacija, ūkininko ūkiu ar laisvuoju mokytoju (toliau– darbdavys);

3.2. darbdavys, turintis licenciją vykdyti formalųjį profesinį mokymą ir su profesiniu mokymu susijusią veiklą;

3.3.darbdavys, mokymą vykdantis pagal neformaliojo profesinio mokymo programas.

4. Darbdavys, neturintis licencijos vykdyti formalųjį profesinį mokymą ir su profesiniu mokymu susijusią veiklą, organizuojantis profesinį mokymą pameistrystės forma, turi atitikti atitinkamoje profesinio mokymo programoje numatytus reikalavimus:

4.1. darbuotojus, turinčius mokymo programą atitinkančios srities kvalifikaciją (ne žemesnę nei IV lygmens pagal Lietuvos kvalifikacijų sandaros aprašą), išklausiusiusmokymų kursą pagal švietimo, mokslo ir sporto ministro patvirtintą programąbei ne mažesnę kaip 3 metų profesinės veiklos patirtį mokymo programos srityje (toliau– meistras);

4.2. turėti mokymui skirtus metodinius ir materialiuosius išteklius;

4.3. mokymui skirtą(-as) darbo vietą(-as) ir reikalingą įrangą, atitinkančią mokymo programoje nustatytus reikalavimus ir teisės aktuose nustatytus darbuotojų saugos ir sveikatos, priešgaisrinius ir visuomenės sveikatos saugos reikalavimus;

4.4. paskirtą(-us) darbuotoją(-us), atsakingą(-us) už asmens (-ų), kuris (-e) mokosi pameistrystės mokymo organizavimo forma (pameistrio(-ių)) darbinės veiklos ir praktinio mokymo organizavimą;

4.5. paskirtą(-us) asmenį(-is), atsakingą(-us) užbendradarbiavimą su mokymo įstaiga, kai pameistrystės forma organizuojamas mokymas vykdomas pagal formaliojo mokymo programą tuo atveju, kai mokyme dalyvauja mokymo įstaiga.

5. Pameistrystės forma organizuojančiam mokymądarbdaviui neturint pakankamų išteklių mokymo programoje numatytiems mokymosi rezultatams pasiekti, vieno ar kelių darbdavių iniciatyva gali būti sudarytas jungtinės veiklos pagrindu mokymą vykdysiantis darbdavių konsorciumas. Tokiu atveju visas konsorciumas turi atitikti profesinio mokymo programoje numatytus reikalavimus.

6. Darbdavys, norintis vykdyti profesinį mokymą pameistrystės forma,švietimo, mokslo ir sporto ministro įgaliotai kvalifikacijų tvarkymo institucijai turi pateikti informaciją,užpildydamas Aprašo priede nustatytos formosparaišką(toliau – paraiška).

7. Kvalifikacijų tvarkymo institucija įvertina gautą paraišką ir ne vėliau kaip per 10 darbo dienų nuo paraiškos gavimo dienos priima sprendimą darbdavį įtraukti į Studijų, mokymo programų ir kvalifikacijų registrą (toliau – Registras).Nustačiusi, kad pateikta ne visa informacija, pateikti dokumentai netinkamai įforminti, dokumentuose yra klaidingų ir (ar) netikslių duomenų, kvalifikacijų tvarkymo institucija nustato 10 darbo dienų terminą trūkumams pašalinti. Jeigu per šį terminą trūkumai nepašalinami, kvalifikacijų tvarkymo institucija priima sprendimą darbdavioneįrašyti į Registrą kaip profesinio mokymo pameistrystės forma teikėjo.Darbdavys, patikslinęs informaciją, kvalifikacijų tvarkymo institucijos sprendimu įtraukiamas į Registrą. Duomenis apie darbdavio įtraukimą į Registrą Registro tvarkytojui kvalifikacijų tvarkymo institucija teikia per 3 darbo dienas nuo sprendimo priėmimo.

8. Metodinę pagalbą ir konsultacijas darbdaviamsteikia kvalifikacijų tvarkymo institucija.

**III SKYRIUS**

**PAMEISTRYSTĖS FORMA ORGANIZUOJAMO PROFESINIO MOKYMO VIETŲ PLANAVIMAS, DALYVIŲ ATRANKA IR PRIĖMIMAS MOKYTIS**

9. Informaciją apiedarbdaviųsiūlomas pameistrystės forma organizuojamo mokymo vietas pagal formaliojo ir neformaliojo profesinio mokymo programas (toliau – Pameistrystės mokymo vieta),remdamasi Registro duomenimis,ne rečiau kaip kas ketvirtį renka kvalifikacijų tvarkymo institucijair šią informaciją perduoda atitinkamą švietimo sritį kuruojantiemssektoriniams profesiniamskomitetams, kurie artimiausiame posėdyje įvertina pameistrystės forma organizuojamo mokymo apimtis darbdavių veiklą atitinkančiame ūkio sektoriuje ir priima sprendimą dėl darbdavių galimybių vykdyti pameistrystėsforma organizuojamą profesinį mokymą.

10. Informacija apie pameistrystės forma organizuojamo mokymo galimybes yra skelbiama viešai, kvalifikacijų tvarkymo institucijos administruojamame interneto tinklalapyje. Šiame tinklalapyje taip pat skelbiama kita, pameistrystės forma organizuojamo mokymo teikėjams, dalyviams ir visuomenei aktuali informacija.

11. Valstybės finansuojamų ir nefinansuojamų pameistrystėsmokymo vietų skaičius iki kiekvienų metų vasario 28 dienos nustatomas, vadovaujantis švietimo, mokslo ir sporto ministro nustatyta tvarka pagal savivaldybes, Lietuvos švietimo klasifikatoriuje apibrėžiamas švietimo sritis ir mokymo formas,mokymo įstaigas ir kvalifikacijas, įvertinus nacionalinės žmogiškųjų išteklių stebėsenos informaciją ir sektorinių profesinių komitetų siūlymus dėl galimybių vykdyti pameistrystės forma organizuojamą mokymą.

12. Mokytis pameistrystės mokymo vietoje pretenduojančioasmensregistracija, prašymo priimti mokytis (toliau – Prašymas) teikimas, konsultavimas ir informavimas apie priėmimo vykdymą teikiamas švietimo, mokslo ir sporto ministro įgaliotos vykdyti priėmimą institucijos informacinėje sistemoje (toliau – Sistema).

13. Mokytis pameistrystės mokymo vietoje pretenduojančio asmens tinkamumas mokytis pameistrystės mokymo vietoje įvertinamas, laikant testą, skirtą nustatyti asmens specifiniams gebėjimams, specifinėms žinioms, bendrosioms ar profesijai reikalingoms kitoms kompetencijoms (toliau – testas).Testo mokytis pameistrystės mokymo vietoje pretenduojantis asmuo gali nelaikyti tuo atveju, jei jį siunčia darbdavys, atrinkęs pagal savo taikomą atrankos būdą.

14. Į Registrą įtraukti darbdaviai:

14.1. rengia testus arba savo taikomą atrankos būdą ir juos derina sukvalifikacijų tvarkymo institucija;

14.2. Sistemoje pateikia informaciją apie numatytus testus ar savo taikomą atrankos būdą, testavimo (atrankos) datas ir vietas;

14.3. vykdo pageidaujančių mokytis pameistrystės mokymo vietose asmenų testavimą (atranką).

15. Pageidaujantis mokytispameistrystės mokymo vietojeasmuo turi atlikti šiuos veiksmus:

15.1. Sistemoje pasirinkti pagal jo pasirinktą mokymo programą mokytis siūlantį ir laisvą pameistrystės vietą deklaravusį darbdavį ar darbdavių konsorciumą;

15.2. kreiptis Sistemoje nurodytu adresu dėl galimybės dalyvauti pasirinkto darbdavio ar darbdavių konsorciumo vykdomame būsimo pameistrio testavime / atrankoje;

15.3. būsimo pameistrio testavimą / atranką vykdančiam darbdaviui pateikti pameistriui taikomą minimalų amžių ir išsilavinimo lygįpatvirtinančius dokumentus.

16. Sistemoje esant daugiau nei vienam darbdaviui ar darbdavių konsorciumui, siūlančiam mokymą pagal asmens pasirinktą mokymo programą, siekiantis testavime / atrankoje į laisvą pameistrystės vietą dalyvauti asmuo gali kreiptis į kelis darbdavius.

17. Asmenį testavęs arba savo atrankos būdą taikęs darbdavys arba darbdavių konsorciumas:

17.1. Sistemoje įveda informaciją apie asmens įvertinimo rezultatus (Sistema testuotą asmenį apie įvertinimo rezultatus informuoja jo nurodytu elektroninio pašto adresu);

17.2. įvertinimo rezultatų galiojimo laikotarpiui Sąraše rezervuoja atitinkamą vieną pameistrystės mokymo vietą kvalifikacijų tvarkymo institucijos vadovo nustatyta tvarka.

18. Įvertinimo rezultatai galioja ne ilgiaukaip 3 mėnesius nuo atitinkamos informacijos pažymėjimo Sistemoje dienos.

19. Vykstant centralizuotam priėmimui į pameistrystės mokymo vietas gali pretenduoti ir asmenys, turintys galiojančią pameistrystės darbo sutartį, kurios elektroninė kopija pateikiama centralizuotoje priėmimo sistemoje.

20. Asmenys, įgiję kvalifikaciją pagal pirminio formaliojo profesinio mokymo programą, išskyrus tuos, kurie įgijo kvalifikaciją kartu su pagrindiniu išsilavinimu ir nuosekliai mokydamiesi (arba nenutraukę mokymosi) įgijo kitą kvalifikaciją kartu su viduriniu išsilavinimu, taip pat asmenys, turintys aukštojo mokslo kvalifikaciją ir siekiantys mokytis valstybės finansuojamoje pameistrystės mokymo vietoje, priimami mokytis pagal tęstinio formaliojo profesinio mokymoarba neformaliojo profesinio mokymo programą.

21. Mokytispameistrystės mokymo vietoje turi teisę pretenduoti ir mokytis pagal formaliojo pirminio arba tęstinio profesinio mokymo programą mokykline mokymo forma įstojęs asmuo.Sąraše atsiradus jo pasirinktą mokymo programą atitinkančiai laisvai pameistrystės mokymo vietai, jis, likus ne mažiau nei 6 mėnesiams visos profesinio mokymo programos įgyvendinimo trukmės, gali kreiptis į atitinkamą darbdavį ar darbdavių konsorciumą dėlgalimybės dalyvauti darbdavio ar darbdavių konsorciumo vykdomame būsimo pameistrio testavime / atrankoje.

22. Sėkmingai išlaikęs testą/ įveikęs atranką mokykline mokymosi forma besimokantis asmuo gauna jį testavusio darbdavio ar darbdavių konsorciumo atstovo išduodamą laisvos formos pažymą dėl sutikimo priimti asmenį į laisvą pameistrystės mokymo vietą (toliau – pažyma).

23. Pažymą gavusiam asmeniui ją pateikus profesinio mokymo įstaigai, kurioje jis mokosi mokykline mokymo forma, ši privalo:

23.1. ne ilgiau nei per 3 darbo dienas nuo pažymos gavimo dienos suorganizuoti trišalį susitikimą su pažymą pristačiusiu asmeniu ir pažymą išdavusiu darbdaviu arba darbdavių konsorciumo atstovu;

23.2. susitikime aptarti pažymą pristačiusio asmens mokymopameistrystės mokymo vietoje sąlygas;

23.3. ne ilgiau nei per 3 darbo dienas nuo susitikimo dienos parengti ir pasirašyti trišalępameistrystės forma organizuojamo mokymo sutartį.

**IV SKYRIUS**

**PAMEISTRYSTĖS FORMA ORGANIZUOJAMOMOKYMO SUTARTYS IR JOMS TAIKOMIREIKALAVIMAI**

24. Pameistrystės mokymo vietoje mokytis pretendavusiam ir testą išlaikiusiam asmeniui įstojus į pasirinktą formaliojo mokymo programą, tarp mokymo įstaigos, darbdavio ir pameistrio pasirašoma trišalė pameistrystės forma organizuojamo mokymo sutartis (toliau – pameistrystėsmokymo sutartis).

25. Pameistrystės mokymo sutartį pasirašiusiam asmeniui skiriama pameistrystės mokymo vieta, Sistemoje pažymint, jog anksčiau rezervuota pameistrio vieta jau nėra siūloma kitiems pretendentams.Testą išlaikiusiam asmeniui per jo rezultatų galiojimo terminą nepasirašius pameistrystės mokymo sutarties, asmeniui skirtos vietos rezervacija anuliuojama, šiai pameistrio vietai tampant laisva.

26. Pameistrystės mokymo sutartys sudaromos, vadovaujantis Mokymo sutartims taikomų reikalavimų ir šių sutarčių registravimo tvarkos aprašu, tvirtinamu švietimo, mokslo ir sporto ir ūkio ministrų įsakymu. Kartu su pameistrystės profesinio mokymo sutartimi yra sudaromas individualus pameistrio mokymo(si) planas.

27. Pasirašius pameistrystės mokymo sutartį, darbdavys ir pameistrys pasirašo pameistrystės darbo sutartį Darbo kodekse nustatyta tvarka.

28. Pameistrys ir darbdavys, sudarydami pameistrystės darbo sutartį, gali sutarti dėl darbdavio patiriamų mokymo išlaidų atlyginimo. Tokiame susitarime nurodoma, kokios yra darbdavio patiriamos mokymo išlaidos ir kokia yra jų (paslaugų, medžiagų ir kita) vertė. Tokioms išlaidoms atlyginti gali būti skiriama ne daugiau kaip 20 procentų pameistrio darbo užmokesčio per mėnesį. Mokymo išlaidų atlyginimas išdėstomas tolygiai per visą pameistrystės darbo sutarties galiojimo laikotarpį.

29. Pameistriui mokantis pagal darbdavio – be mokymo įstaigos – vykdomą neformaliojo mokymo programą, pameistrio įgyjamos kompetencijos, jų įgijimo būdai, mokymo dalykai, mokymosi trukmė, rezultatai ir kitos esminės nuostatos įtraukiamos į pameistrystės darbo sutartį.

30. Darbdavys turi teisę sudaryti pameistrystės darbo sutartį su tuo pačiu asmeniu ne anksčiau kaip praėjus trejiems metams po prieš tai galiojusios pameistrystės darbo sutarties pasibaigimo.

31. Vienam darbdaviui tuo pačiu metu galiojančių pameistrystės darbo sutarčių skaičius negali viršyti vieno dešimtadalio visų galiojančių jo darbo sutarčių skaičiaus.

**V SKYRIUS  
PAMEISTRYSTĖS FORMA organizUOJAMO MOKYMO VYKDYMAS**

32. Vykdant pameistrystės forma organizuojamą profesinį mokymą, bendras pameistrio darbo darbdaviui laikas ir kito mokymosi laikas negali viršyti 48 valandų per savaitę, išskyrus pameistrį iki 18 metų, kurio darbo laiko trukmę nustato Lietuvos Respublikos darbuotojų saugos ir sveikatos įstatymas.

33. Pameistriui mokantis pagal formaliojo mokymo programą:

33.1.mokymas gali vykti darbovietėje ir mokymo įstaigoje.

33.2. mokymo įstaigoje praleistas laikas neįskaitomas į darbo laiką ir už jį darbdavys neprivalo mokėti darbo užmokesčio. Šis laikas neturi sudaryti daugiau negu 30 procentų pameistrystės darbo sutarties galiojimo trukmės;

33.3. darbovietėje pameistrio praleistas teorinėms žinioms įgyti ir mokytis darbo vietoje skirtas laikas įskaitomas į faktiškai dirbto laiko trukmę tada, jeigu jis viršija 20 procentų faktiškai dirbto laiko;

33.4. už mokymo kokybę mokymo įstaigoje atsako mokymo teikėjas, o už mokymo kokybę įmonėje atsakomybę prisiima įmonė, vadovaudamiesi Profesinio mokymo įstatymo 25 str. 3 dalimi;

33.5. baigus mokytis ir gavus teigiamą kompetencijų įvertinimą, išduodamas įgytą kvalifikaciją patvirtinantis diplomas ir (ar) nustatytos formos pažymėjimas (-i).

34. Pameistriui mokantis pagal neformaliojo mokymoprogramą:

34.1. mokymuisi darbo vietoje gali būti skiriama 100 procentų mokymo programos trukmės;

34.2. jei mokymas buvo organizuojamas valstybės biudžeto ir (ar) Europos Sąjungos struktūrinių fondų lėšomis, privaloma užtikrinti pameistriui mokantis suteiktų kompetencijų pripažinimą teisės aktų nustatyta tvarka;

34.3. jei mokymas buvo organizuojamas be mokymo įstaigos, baigus mokytis –pameistriui pageidaujant –darbdavys privalo užtikrinti pameistriui mokantis suteiktų kompetencijų pripažinimą teisės aktų nustatyta tvarka.

35. Vykdant pameistrystės forma organizuojamą mokymą, pameistrio praktinis mokymas vykdomas darbo vietoje(-se), atitinkančioje(-se) mokymo programos reikalavimus. Praktinio mokymo vietoje pameistrys turi vykdyti mokymo programos turinį (kompetencijas, mokymosi rezultatus) atitinkančias veiklas.

36. Pameistrystės forma organizuojamą mokymą vykdančių teikėjų pareigos:

36.1. pameistriui mokantis pagal formaliojo profesinio mokymo programą, profesinio mokymo įstaiga skiria profesijos mokytoją pameistrio praktiniam mokymui, vykdomam darbo vietoje(-se), vadovauti;

36.2. darbdavys arba darbdavių konsorciumas skiria už pameistrio darbinės veiklos ir praktinio mokymo organizavimą atsakingą(-us) darbuotoją(-us) ir meistrą(-us), atsakingą(-us) už darbinės veiklos ir praktinio mokymo koordinavimą,irturi užtikrinti laiką ir sąlygas meistrui(-ams) pasiruošti veikloms;

36.3. darbdavys, sudaręs pameistrystės darbo sutartį su pameistriu, kuris mokosi ir pagal vidurinio ugdymo programą, privalo sudaryti sąlygas baigti vidurinio ugdymo programą pameistriui patogiu laiku švietimo, mokslo ir sporto ministro nustatyta tvarka;

36.4. darbdavys, sudaręs pameistrystės darbo sutartį su iki 18 metų amžiaus pameistriu, kuris nesimoko pagal vidurinio ugdymo programą, pameistrystės darbo sutarties laikotarpiu privalo sudaryti sąlygas (surasti mokytoją ir jam mokėti atlygį už vedamas lietuvių kalbos pamokas) pameistriui mokytis lietuvių kalbos ne trumpiau nei 4 akademines valandas per savaitę;

36.5. darbdavys, pameistrio mokymui vykstant darbo vietoje, privalo užtikrinti mokymo programoje numatytų rezultatų pasiekimą arba sudaryti visas sąlygas juos pasiekti;

36.6. kitos mokymą pameistrystės forma organizuojantiems teikėjams kitais teisės aktais nustatytos pareigos.

**VI SKYRIUS**

**BAIGIAMOSIOS NUOSTATOS**

37. Pameistrystės forma organizuojamas mokymasir mokantis įgytos kvalifikacijos ar jos dalies pripažinimas yra finansuojamas teisės aktų nustatyta tvarka.

38. Pameistrystės forma organizuojamas mokymas pagal neformaliojo mokymo programągali būti finansuojamas besimokančiojo ar darbdavio lėšomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_